《不寐》
清代·曹秉哲

春来愁易觉，况值雨侵帷。运蹇孤名早，心闲怪梦迟。

柝延将尽夜，镫了未安诗。渐老豪情减，闻鸡总不知。

作者简介：（?—1891）清广东番禺人。同治四年进士。官编修。光绪间补河南彰卫怀道，值沁河决口，秉哲冒险抢修，又妥理赈务，百姓受惠。调署开归陈许道，修防黄河两岸，亦有成效。尝刻前人治河诸书，以备后任参考。官至山东按察使。